Залатая брама (Гданьск)

Залатая брама (польск.: Złota Brama) — старажытная брама Галоўнага горада Гданьска, частка гарадскіх умацаванняў, помнік архітэктуры, ўзведзены ў 1612 годзе на месцы гатычнай брамы XIV стагоддзя. Гісторыя Будынак з'яўляецца працай архітэктара Абрахама ван дэн Блока. Архітэктура брамы ў стылі нідэрландскага маньерызму адметная характэрнай для таго перыяду вытанчанасцю. Да брамы прымыкае познегатычная сядзіба брацтва Святога Георгія. У 1957 годзе будынак брамы быў адноўлены пасля вайны і знаходзіцца ў распараджэнні Саюза польскіх архітэктараў. У 1995-1998 гадах будынак быў паўторна адрэстаўраваны (аднаўлена пазалота і фігуры наверсе). У 2021 годзе з-за дрэннага тэхнічнага стану фасада будынак быў агароджаны.